Դանիցա (համակենտրոնացման ճամբար)

Դանիցա (խորվաթերեն՝ Logor "Danica"), Երկրորդ համաշխարհային պատերազմի տարիներին Խորվաթիայի Անկախ Պետությունում ստեղծված համակենտրոնացման և մահվան առաջին ճամբարը։ Գտնվել է Կոպրիվնիցա քաղաքի մերձակայքում՝ պարարտանյութերի «Դանիցա» գործարանի լքված շենքերում։ Բացվել է 1941 թվականի ապրիլի 15-ին (ըստ որոշ աղբյուրների՝ ապրիլի 20-ին)։ Համակենտրոնացման ճամբարի հիմնադրման նախապատրաստական աշխատանքներին եռանդուն մասնակցություն է ունեցել Խորվաթիայի Անկախ Պետության ղեկավար (պոգլավնիկ) Անտե Պավելիչի տեղակալ Միյո Բաբիչը : Առաջին անհատ կալանավորները ճամբար են բերվել 1941 թվականի ապրիլի 18-ին, իսկ խմբերը՝ ապրիլի վերջերին։ Հրեաների առաջին խմբերը Դանիցայի ճամբարում հայտնվել են 1941 թվականի մայիսի սկզբներին և տանջամահ արվել մի քանի ամիս անց՝ հուլիսին։ Արդեն իսկ 1941 թվականի հունիսին ճամբարում կալանվածների թվաքանակը հասել էր մոտավորապես երկու հազարի։ Նրանց մեծ մասը սերբեր էին։ Վերջիններիս թվաքանակով հաջորդում էին խորվաթ կոմունիստները, հրեաները և գնչուները։ Կալանավորների ընդհանուր թիվը հասել է շուրջ հինգ հազարի; Ընդ որում՝ մոտավորապես տասը տոկոսը կազմում էին հրեաները։ Ընդհանուր առմամբ չորս հարյուրից ավելի գնչուներ են կալանված պահվել Դանիցայի համակենտրոնացման ճամբարում։ Նրանց որոշ մասին հենց այդտեղ էլ սպանել են։ Գրականություն Bulatović, Radomir (1990). Koncentracioni logor Jasenovac s posebnim osvrtom na Donju Gradinu: istorijsko-sociološka i antropološka studija. Svjetlost. Goldstein, Ivo; Goldstein, Slavko (2001). Holokaust u Zagrebu. Novi liber. Friedman, Jonathan C. (2010 թ․ դեկտեմբերի 15). The Routledge History of the Holocaust. Taylor & Francis. ISBN 978-1-136-87060-6. Council, United States Holocaust Memorial (1991). Days of remembrance, April 7-14, 1991: fifty years ago : from terror to systematic murder : planning guide. U.S. Holocaust Memorial Council. Zdravko Dizdar, “Ljudski gubici logora 'Danica' kraj Koprivnice 1941–1942,” Cˇasopis za suvremenu povijest, vol. 34, no. 2 (2002) Ծանոթագրություններ Արտաքին հղումներ ХАПШЕЊЕ 165 ЈЕВРЕЈСКИХ ОМЛАДИНАЦА У ЗАГРЕБУ У МАЈУ 1941. ГОДИНЕ Արխիվացված 2013-11-26 Wayback Machine Свештеници у логору „Даница“ код Копривнице (Из биљежнице једног преживјелог свештеника-логораша) Милан Басташић Билогора и Грубишно Поље 1941 – 1991. Արխիվացված 2015-09-06 Wayback Machine Удружење потомака и поштовалаца жртава комплекса усташких логора Госпић 1941. Музеј града Копривнице - Спомен подручје Даница